(Aangestuur vanaf Fringillidae)
Vinkagtiges of sysie-agtiges (Fringillidae) is 'n familie van sangvoëls waaraan die kanaries, sysies, vinke en streepkoppies behoort. Hierdie familienaam is afgelei van die woord "fringilla", Latyn vir vink (F. coelebs), die mees algemene verteenwoordiger van hierdie familie. Ongeveer 19 spesies kom in Suider-Afrika voor.
Hulle is gewilde troeteldiere omdat hulle maklik in koue aangehou kan word. Die sysie-agtiges, wat die kanaries, streepkoppies en die sysies insluit en as sangvoëls bekend staan, behoort tot die orde Passeriformes, wat tans die dominante voëlorde is. Die sangvoëls behoort tot die suborde Passeres, wat 'n verskeidenheid families insluit, soos die swaels, kraaie, heuningeters, ensovoorts. Sommige taksonome deel die sysie-agtiges en verwante voëls (familie Fringillidae) in twee subfamilies in, naamlik die Carduelinae en die Fringillinae.
Die sysie-agtiges behoort tot die subfamilie Carduelinae, terwyl 'n aantal vinkagtiges (waaronder Darwin se vinke) tot die Fringillinae behoort. Daar bestaan egter 'n aantal ander klassifikasiestelsels. Die Suid-Afrikaanse sysie-agtiges kan byvoorbeeld as verteenwoordigers van die familie Fringillidae beskou word en dan in die subfamilies Fringillinae en Emberizinae ingedeel word. Die stelsel word egter nie in hierdie artikel gebruik nie.
Carduelinae[wysig | wysig bron]
Kanaries, streepkoppies en sysies behoort tot die subfamilie Carduelinae en daar word 18 inheemse spesies aangetref. Die voëltjies is klein tot mediumgroot (lengtes wissel tussen 10 cm en 16 cm). hoofsaaklik saadetend met kort, stewige snawels. Die meeste spesies hou in oop terreine met klein bossies of struikgewasse, waar hulle gewoonlik in relatief klein swerms voorkom.
Die voëltjies is vir hul sang bekend en hulle kan ook sing terwyl hulle vlieg. In die somermaande bou hulle netjiese neste in bome, struike en gras. Die meeste Suid-Afrikaanse spesies se broeityd is tussen September en Maart. Die Kaapse kanarie (Serinus canicollis), die geeloogsysie (Serinus mozambicus), die bergkanarie (Serinus atrogularis), die geelsysie (Crithagra flaviventris), die vaalstreepkoppie (Fringillaria impetuani) en die streepkoppie (Fringillaria capensis) is van die bekendste Suid-Afrikaanse verteenwoordigers van die subfamilie Carduelinae.
Fringillinae[wysig | wysig bron]
Die subfamilie Fringillinae sluit 'n aantal kleurryke, hoofsaaklik saadetende sangvoëls in wat vinke genoem word. Die onderskeid tussen die twee subfamilies word hoofsaaklik op grond van gedrag gemaak. Hulle voed nie hul kuikens met sade wat hulle opbring nie, maar met ruspes en ander invertebrate. Slegs een spesie van die subfamilie kom in Suid-Afrika voor, naamlik De Vink (Fringilla coelebs), wat aan die einde van die 19de eeu deur Cecil John Rhodes uit Europa ingevoer is.
Pinicola Vieillot, 1808
Bucanetes Cabanis, 1851
Procarduelis Blyth, 1843
† Melamprosops Casey & Jacobi, JD, 1974
Telespiza Wilson, SB, 1890
† Rhodacanthis Rothschild, 1892
† Chloridops Wilson, SB, 1888
† Psittirostra Temminck, 1820
† Dysmorodrepanis Perkins, 1919
† Drepanis Temminck, 1820
† Ciridops Newton, A, 1892
† Viridonia Rothschild, 1892
† Akialoa Olson & James, 1995
Hemignathus Lichtenstein, MHK, 1839
Magumma Mathews, 1925
Manucerthia Pratt, 2009
Chlorodrepanis Perkins, 1899
Haemorhous Swainson, 1837
Chloris Cuvier, 1800
Rhodospiza Sharpe, 1888
Rhynchostruthus Sclater, PL & Hartlaub, 1881
Crithagra Swainson, 1827
Linaria Bechstein, 1802
Acanthis von Borkhausen, 1797
Chrysocorythus Wolters, 1967
Spinus Koch, 1816
Wêreldspektrum, 1982, ISBN 0-908409-68-0, volume 27, bl. 64, 65
Wikimedia Commons bevat media in verband met Vinkagtiges.
Wikispecies het meer inligting verwant aan: Vinkagtiges
(en) "Fringillidae". Encyclopædia Britannica. Besoek op 30 Augustus 2019.
Ontsluit van "https://af.wikipedia.org/w/index.php?title=Vinkagtiges&oldid=2034435"
Die bladsy is laas op 30 Augustus 2019 om 21:15 bygewerk.